[แจ้งเรื่องใหม่ในประเภท pm2.5 เพื่อที่จะให้ทางกองจัดการคุณภาพอากาศและเสียง สำนักสิ่งแวดล้อมของกรุงเทพมหานครได้รับข้อมูลนี้โดยตรงด้วย]
ข้างๆ อุทยาน สวน 100 ปี จุฬาฯ มีการติดตั้งเตาเผาขนาดใหญ่ของร้านอาหาร ซึ่งในตอนค่ำๆ จะมีกลุ่มควันที่ปล่อยออกมาจากปล่องไฟที่อยู่ในระดับเดียวกันกับสวนสาธารณะในปริมาณมาก สามารถเห็นได้เป็นทะเลหมอกขาวๆและมีกลิ่นเผาไหม้ที่ปกคลุมอยู่ทั่วสวนในช่วงเวลา 19:00 น. – 21:00 น. เคยได้แจ้งเรื่องนี้ไปทางเขตแล้ว 2 ครั้งตั้งแต่ปลายปีที่แล้ว และคิดว่าทางเขตคงต้องใช้เวลาพอสมควรในการแก้ไข แต่ ณ ปัจจุบันนี้ ก็ยังไม่ได้รับการแก้ไขที่เป็นรูปธรรม มีการทำการเผาและปล่อยควันออกมาโดยตลอดเวลาหลายเดือนที่ผ่านมา ทางเขตได้แจ้งกลับมาผ่านทาง Traffy Fondue ว่าได้ส่งเจ้าหน้าที่ไปให้คำแนะนำและตรวจสอบเตาเผาแล้ว มีข้อสรุปว่าเตาเผานี้สามารถใช้งานได้ดี (ซึ่งโดยส่วนตัวมีความตกใจและผิดหวังกับคำตอบนี้มาก) และอีกคำแนะนำจากทางเขตคือให้ใช้แอป AirBKK ในการเช็คปริมาณฝุ่นล่วงหน้าก่อนมาใช้สวน (ซึ่งคิดว่าวิธีนี้เป็นการแก้ปัญหาที่ปลายเหตุที่จะให้ประชาชนต้องมาคอยหลีกเลี่ยงการใช้สวนในช่วงเวลาที่ทางร้านทำการเผา ซึ่งเป็นต้นเหตุของแหล่งกำเนิดฝุ่นตั่งแต่แรก) สวนสาธารณะนี้มีประชาชนเข้ามาใช้บริการเป็นจำนวนมาก เปรียบเสมือนปอดกลางกรุงของชุมชนสามย่านและจุฬาฯ ซึ่งควรจะเป็นพื้นที่ที่น่าจะมีคุณภาพอากาศที่ดีกว่าบริเวณรอบข้างสะอีกด้วย แต่กลับมีการอนุญาติให้ร้านค้าทำการเผาและปล่อยมลพิษอยู่ติดกับสวนสาธารณะอย่างโจ่งแจ้ง โดยไม่ต้องคำนิงถึงผลกระทบทางคุณภาพอากาศและสิ่งแวดล้อม จึงอยากให้ทาง ผ.อ. เขตและทางกองจัดการคุณภาพอากาศและเสียง สำนักสิ่งแวดล้อม ได้เข้ามาช่วยดูแลและแก้ไขปัญหานี้อย่างจริงจัง